**СЪОБЩЕНИЕ**

ДО РЪКОВОДИТЕЛИТЕ НА ЗЕМЕДЕЛСКИ КООПЕРАЦИИ, СОБСТВЕНИЦИ, АРЕНДАТОРИ И ПОЛЗВАТЕЛИ НА СЕЛСКОСТОПАНСКИ ЗЕМИ

Директорът на Областна дирекция“Земеделие“-Видин обявява **пожароопасен сезон за 2018 г. времето от 18.05.2018г до 31.10.2018г.**

Ръководителите на земеделски кооперации, собственици, арендатори и ползватели на селскостопански земи се задължават да създадат необходимата организация за осигуряване на пожарната безопасност. Да поддържат повишена бдителност и активност през пожароопасния сезон и при необходимост да предприемат незабавни действия по ограничаване и потушаване на пожарите. Да поддържат в техническа изправност и готовност пожарогасителните устройства и в случай на пожар да се включат в гасенето му.

За недопускане разрушаването на екосистемата в района е необходимо гражданите и ползвателите на земеделски земи да не злоупотребяват с паленето на огън на пожароопасни места, най-вече в полето и в очертанията на селищата, да работят с техническа изправна и пожарообезопасена земеделска техника и да не пушат на пожароопасни места.

 При възникване на пожар незабавно да се предоставя информация на директора на Областна дирекция“Земеделие“-Видин на тел. **0882199810,** относно възникналия инцидент, причини, виновници за възникване на пожара, нанесени щети, темп на развитие на пожара и има ли пострадали и застрашени хора.

**Призоваваме**

 **стопаните на земеделски земи, физическите и юридически лица, към по - висока отговорност при изпълнение на своите дейности за недопускане възникването на пожари, както и да спазват правилата, свързани с противопожарната охрана.**